stanford-oval/wikipedia huggingface dataset:
אפאצ'י קפקא
הערות שוליים

↑  Monitoring Kafka performance metrics, Datadog Engineering Blog, accessed 23 May 2016/
↑  The Log: What every software engineer should know about real-time data's unifying abstraction, LinkedIn Engineering Blog, accessed 5 May 2014
↑  "Exchange Market Data Streaming with Kafka". betsandbits.com. אורכב מ-המקור ב-2016-05-28.
↑  "OpenSOC: An Open Commitment to Security". Cisco blog. נבדק ב-2016-02-03.
↑  "More data, more data". אורכב מ-המקור ב-2018-10-21. נבדק ב-2017-12-18.
↑  "Conviva home page". Conviva. 2017-02-28. אורכב מ-המקור ב-2017-06-02. נבדק ב-2017-05-16.
↑  Doyung Yoon. "S2Graph : A Large-Scale Graph Database with HBase". אורכב מ-המקור ב-2016-03-09. נבדק ב-2017-12-18.
↑  "Kafka Usage in Ebay Communications Delivery Pipeline".
↑  "Cryptography and Protocols in Hyperledger Fabric" (PDF). בינואר 2017. אורכב מ-המקור (PDF) ב-2017-07-02. נבדק ב-2017-05-05. {{cite web}}:  (עזרה)
↑  "Kafka at HubSpot: Critical Consumer Metrics". אורכב מ-המקור ב-2018-11-19. נבדק ב-2017-12-18.
↑  Cheolsoo Park and Ashwin Shankar. "Netflix: Integrating Spark at Petabyte Scale". אורכב מ-המקור ב-2016-03-04. נבדק ב-2017-12-18.
↑  Boerge Svingen. "Publishing with Apache Kafka at The New York Times". אורכב מ-המקור ב-2017-09-17. נבדק ב-2017-09-19.
↑  Shibi Sudhakaran of PayPal. "PayPal: Creating a Central Data Backbone: Couchbase Server to Kafka to Hadoop and Back (talk at Couchbase Connect 2015)". Couchbase. נבדק ב-2016-02-03.
↑  Boyang Chen Pinterest. "Pinterest:Using Kafka Streams API for predictive budgeting". נבדק ב-2018-02-21. {{cite web}}: |author= has generic name (עזרה)
↑  "Shopify - Sarama is a Go library for Apache Kafka".
↑  Josh Baer. "How Apache Drives Spotify's Music Recommendations". אורכב מ-המקור ב-2016-03-09. נבדק ב-2017-12-18.
↑  Patrick Hechinger. "CTOs to Know: Meet Ticketmaster's Jody Mulkey". אורכב מ-המקור ב-2018-10-21. נבדק ב-2017-12-18.
↑  "Stream Processing in Uber". InfoQ. נבדק ב-2015-12-06.
↑  "Apache Kafka for Item Setup". medium.com. נבדק ב-2017-06-12.
↑  "Streaming Messages from Kafka into Redshift in near Real-Time". Yelp. אורכב מ-המקור ב-2017-06-03. נבדק ב-2017-07-19.
↑  "Scaling Production data across Microservices @ Fiverr / Erik Ashepa". Youtube. נבדק ב-2019-07-10.
| --- | --- |
בקרת זהויות :  BnF: cb17144723p (data)
אוולין רודריגז מיראלס

| --- | --- |

 לידה:  19 בפברואר 1966 (בת 58) קראקס, ונצואלה 
 מקום לימודים:  אוניברסיטת למר  אוניברסיטת יוסטון-קליר לייק 
 פרסים והוקרה:  100 נשים (BBC) (2016) 
 
אוולין רודריגז מיראלס (בספרדית: Evelyn Rodriguez Miralles; נולדה ב-19 בפברואר 1966) היא מהנדסת בנאס"א ומובילה בה את תוכנית המציאות המדומה החל משנת 1993. היא נולדה וגדלה בקראקס ונצואלה, ולמדה בארצות הברית באוניברסיטת יוסטון שם השתקעה. מיראלס זכתה במספר לא מבוטל של פרסים על עבודתה החדשנית בתחום. בנוסף לעבודתה כחוקרת ומהנדסת היא מקדישה רבות מזמנה לקידום נשים במדע, הנדסה ומתמטיקה, ומנסה לעודד צעירות לשאוף ולפתח קריירה מדעית.
קורות חיים

מיראלס נולדה בשנת 1966 וגדלה בקראקס, ונצואלה, הצעירה מבין 5 אחים ואחיות. אביה עבד בחברת נפט ומיראלס טוענת שהוא היווה אחת ההשפעות הגדולות על חייה, תמיד עודד אותה ודחף ללימודים גבוהים, לעבודה קשה, ולעצמאות. בין אחיה: מהנדסת כימית, מהנדס חשמל ומתמטיקאי, כך שהמקצועות המדעיים לא היו זרים למשפחה, ומיראלס גדלה מוקפת בהשראה ללכת ולצבור ידע. אוולין מיראלס נשואה לאנריק מיראלס. לזוג שתי בנות.
קורות חיים > השכלה

כשגדלה, החלה לימודים בקולג' בארצות הברית והשלימה תואר ראשון באוניברסיטת למאר (אנ') ב-1990 תואר ראשון במדעי המחשב ובגרפיקה ממוחשבת, וב-1992 תואר שני במנהל עסקים בניהול טכנולוגי מאוניברסיטת יוסטון בקלייר לייק.
קורות חיים > עבודת בנאס"א

בהמשך שנת 1992 הצטרפה מיראלס לנאס"א. ראשית עבודתה בנאס"א כללה בנייה של מודל תלת־ממדי למושבה על הירח. על אף שהפרויקט לא יצא לפועל, ייתכן ויעשה שימוש במודל עבור מושבה על מאדים. בהמשך, היא עבדה ביצירת הדמיה גרפית ובפיתוח תוכנה. כיום, נעשה שימוש בעבודתה בהדמיה גרפית על מנת לייצר הדמיה של מצבים בחלל החיצון לאימון אסטרונאוטים, שהתפתחה לכדי תוכנית המציאות המדומה של נאס"א כשמיראלס היא ממוביליה הראשונים.
במעבדה של מיראלס מכינים אסטרונאוטים לפעילויות שהם עומדים לבצע בחלל בעזרת טכנולוגית מציאות מדומה. לחלק מהפעולות שנדרשים האסטרונאוטים לבצע בחלל עשויים להיות אספקטים מבעיתים. למשל, בעת יציאה מתחנת החלל לשם ביצוע תיקונים או התקנות, עלולים האסטרונאטים לחוש אימה משתקת מהיותם זעירים ואבודים בחלל האינסופי ובשל כך לתפקד באופן לקוי המהווה סכנה להם ולמשימתם. התפקיד המרכזי של מיראלס הוא למנוע את הבעיות הללו על ידי הכנה מראש של האסטרונאוטים לבהלה שהם עלולים לחוש ותרגול של הפעולות שהם נדרשים לבצע בעזרת טכנולוגית מציאות מדומה משוכללת. עד היום משתמשים בתוכנה שהיא כתבה עוד בשנת 1993 (DOUG) על מנת לדמות מצבים חלליים. מיראלס אף עובדת בשביל תחנת החלל הבינלאומית, מעצבת חלקים חדשים ואת דרכי ההרכבה שלהם על ידי האסטרונאוטים.
פעילותה לקידום נשים

בנוסף לפעילותה כחוקרת ובקידום טכנולוגיה, מיראלס משקיעה רבות בקידומן של נשים בתחומים כמו מדע, טכנולוגיה, הנדסה ומתמטיקה. חשוב לה לשמש דוגמה לנשים ולנערות ללמוד ולהפוך לחוקרות, מדעניות ומהנדסות מכל הסוגים. מיראלס מאמינה שחטיבת הביניים היא שלב קריטי בחייה החינוכיים של אישה צעירה, בגלל ההשפעה העצומה שלו על הביטחון העצמי שלה ועל היכולת שלה לתפוס תאוצה בתחום.
מיראלס משתתפת לעיתים קרובות באירועים לצעירים כגון ירידים מדעיים והרצאות על מנת לקדם ולעודד כניסה של צעירים ובייחוד צעירות לתחומים המדעיים. לאחרונה כאשר שפטה בתחרות של הגשושית במאדים באוניברסיטת יוסטון, היא איפשרה לקבוצה שהיא שפטה לדבר בטלפון עם האסטרונאוטית סמנתה כריסטופורטי שהייתה באותו זמן על תחנת החלל הבינלאומית ונהנתה לראות את ההתלהבות של הבנות בקבוצה וכיצד אורו עיניהן. מיראלס רואה חשיבות רבה למאמצי השכנוע שלה לרתום בנות לעסוק בתחומים המדעיים ובתקווה אף לקדם ולפתח את הידע האנושי.
פרסים

פרס לחדשנות של נאס"א על כתיבת התוכנה DOUG) Dynamic Onboard Ubiquitous Graphics) (2009).
הפרס היוקרתי של נאס"א לטיסות בטוחות (2012).
נכנסה לרשימת 100 הנשים המשפיעות ביותר של ה-BBC לשנת 2016
נכנסה לרשימת 20 ההיספניים המשפיעים ביותר בארצות הברית של CNET בשנים 2015–2016.
פרס הבוגר המכובד של אוניברסיטת יוסטון. (2016)
הערות שוליים

↑  Evelyn Miralles, Dynamic Onboard Ubiquitous Graphics, Global Influence (ארכיון)
↑  Evelyn Miralles Brings Space Down to Earth, AARP
1 2 3  JODI JORDAN, Evelyn Miralles: Virtual Visionary, latino leaders
1 2  Claudia Cruz, Evelyn Miralles: El cerebro de la realidad virtual en NASA, CNET
1 2  Anna Seils, Young women need strong female role models—and Evelyn Miralles is one, roundup
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אוולין רודריגז מיראלס".
פיגוע הגרזן בבת עין

| חלק מפיגועי טרור נגד ישראלים בישראל ובשטחים ב-2009 |
| --- | --- |
 תאריך:  2 באפריל 2009
 מקום:  בת עין
 סוג:  פיגוע גרזן
 נשק:  גרזן
 הרוגים:  1
 פצועים:  1
 מבצע:  מוסא אברהים מוסא טיט
 מספר מפגעים:  1
 
פיגוע הגרזן בבת עין היה פיגוע גרזן שהתרחש ב-2 באפריל 2009, בו נרצח שלמה נתיב בן ה-13 בידי מחבל פלסטיני תושב ח'ירבת סאפא בן 26.
תכנון הפיגוע

המחבל, מוסא אברהים מוסא טיט, רכש גרזן כשבועיים לפני הפיגוע, והסתיר אותו בוואדי הסמוך לבת עין, ובבוקר הפיגוע אסף אותו ויצא לביצוע הפיגוע.
הפיגוע

בצהרי יום חמישי ח' בניסן תשס"ט (2 באפריל 2009) בסמוך לשעה 12:00 חדר המחבל הפלסטיני מוסא אברהים מוסא טיט ליישוב בת עין כאשר הוא מחופש ליהודי חרדי, ותקף בגרזן שני נערים: שלמה נתיב שנרצח ויאיר גמליאל (בנו של עופר גמליאל ממחתרת בת עין) שנפצע באורח קל־בינוני.
כיתת הכוננות של היישוב ירתה לעבר המחבל, שלא נפגע והצליח להימלט. המחבל נעצר כשבועיים לאחר מכן, ב־16 באפריל, על ידי כוח של צה"ל, מג"ב ושב"כ. בחקירתו בשב"כ הודה מוסא טיט בביצוע הפיגוע, ושחזר אותו בפני חוקריו. הוא הסגיר את כלי הרצח אשר שימש לביצוע הפיגוע ונותר מוסתר בזירה.
הערות שוליים

↑  יוסי כץ, פיגוע בבת עין: בן 13 נרצח; בן 7 פצוע קל, באתר כיכר השבת, ‏2 באפריל 2009
↑  יהושע בריינר, נעמה טלמור ואיילה חננאל‏, "יש קצה חוט לתפיסת המחבל מבת עין", באתר וואלה, 2 באפריל 2009
↑  פוענח פיגוע הדקירה ביישוב בת-עין, באתר שירות הביטחון הכללי, ‏25 באפריל 2009
| פיגועי טרור נגד ישראלים בעשור הראשון של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • > |  |
| פיגועים נגד ישראלים שבוצעו בחו"ל | הפיגוע בדלפק אל על בנמל התעופה של לוס אנג'לס (4 ביולי 2002) • הפיגועים במומבסה (28 בנובמבר 2002) • הפיגוע בשגרירות ישראל בטשקנט (30 ביולי 2004) • מתקפת הטרור בסיני (7 באוקטובר 2004) • הפיגוע בשגרירות ישראל במאוריטניה (1 בפברואר 2008) • מתקפת הטרור במומבאי (26 בנובמבר 2008) |  |
 1948–1999 • 2000–2009 • 2010–2019 • 2020–2029
אלפבית (שפה פורמלית)

בשפות פורמליות, אלפבית היא קבוצה לא ריקה של סמלים, הנחשבת בדרך כלל כמייצגת אותיות, תווים, או סְפָּרות אך ייתכן גם שה"סמלים" הללו יהיו קבוצת פונמות (צליל בודד). אלפבית במובן טכני זה של קבוצה, משמש במגוון רחב של תחומים, וביניהם: לוגיקה, מתמטיקה, מדעי המחשב ובלשנות. לאלפבית יכולה להיות כל עוצמה ("גודל") ובהתאם לתפקידו היא עשויה להיות סופית (למשל, האלפבית הלטיני, עם האותיות "a" עד "z"), יכולה להיות בת מנייה (למשל,  \{v_{1},v_{2},\ldots \}), או אפילו לא בת מנייה (למשל,  \{v_{x}:x\in \mathbb {R} \}).
מחרוזות, המכונות גם "מילים", מעל אלפבית מוגדרות כרצף של סמלים מתוך קבוצה זו. לדוגמה, אלפבית האותיות הקטנות "a" עד "z" יכול לשמש ליצירת מילים באנגלית כמו "iceberg" ואילו האלפבית של האותיות הקטנות והגדולות יכול לשמש גם ליצירת שמות נכונים דקדוקית כמו "Wikipedia". אלפבית נפוץ הוא {0,1}, האלפבית הבינארי, ו-"00101111" היא דוגמה למילה מעליו, כלומר מחרוזת בינארית. ניתן להביט גם על מילים אינסופיות מעל אלפבית זה.
לעיתים קרובות עבור מטרות מעשיות ניאלץ להגביל את סוג הסמלים באלפבית כך שהם יהיו חד-משמעיים כאשר נקרא אותם. למשל, אם באלפבית שלנו ישנם שני האיברים {00,0}, מחרוזת הכתובה על נייר כ-"000" איננה חד משמעית מכיוון שלא ברור האם זה רצף של שלושה סמלי "0", או הסימן "00" ואחריו "0", או שמא מדובר ב-"0" ואחריו "00".
סימונים

אם L היא שפה פורמלית, כלומר קבוצה (אולי אינסופית) של מחרוזות באורך סופי, האלפבית של L היא קבוצת כל הסמלים שעשויים להופיע בכל מחרוזת ב-L.
לדוגמה, אם L היא קבוצת כל מזהי המשתנים בשפת התכנות C, האלפבית של L היא הקבוצה {a, b, c, ..., x, y, z, A, B, C,. . ., X, Y, Z, 0, 1, 2, ..., 7, 8, 9, _}.
ואם L היא קבוצת כל המילים בשפה העברית, האלפבית של L היא קבוצת האותיות "א" עד "ת".
בהינתן אלפבית  \Sigma , קבוצת כל המילים באורך  n מעל האלפבית  \Sigma  תסומן על ידי  \Sigma ^{n} . הקבוצה 




⋃

i
∈

N




Σ

i




{\textstyle \bigcup _{i\in \mathbb {N} }\Sigma ^{i}}

 היא קבוצת כל המילים הסופיות (בכל אורך אפשרי) הנוצרת על ידי פעולת כוכב קלין ומסומנת  \Sigma ^{*}, קבוצה זו מכונה גם הסגוּר קליין של האלפבית  \Sigma  . הסימון  \Sigma ^{\omega } מציין את קבוצת כל המילים האינסופיות מעל האלפבית  \Sigma , ו-  \Sigma ^{\infty } מציין את הקבוצה  \Sigma ^{\ast }\cup \Sigma ^{\omega } כלומר את כל המילים הסופיות או האינסופיות.
לדוגמה, מעל האלפבית הבינארי {0,1}, המילים ε, 0, 1, 00, 01, 10, 11, 000 וכו' נמצאות כולן בסגור קליין של האלפבית (כאשר ε מייצג את המילה הריקה ).
יישומים

שימוש נרחב באלפבית נעשה בשפות פורמליות, באוטומטים, ובאוטומטים-למחצה. כמעט תמיד, כאשר מגדירים סוגי אוטומטים, כגון אוטומטים סופיים דטרמיניסטיים, נדרש לציין מראש מהו האלפבית שממנו מורכבות מילות הקלט לאוטומט. ביישומים אלו, נדרוש לרוב שהאלפבית יהיה קבוצה סופית, וזו תהיה המגבלה היחידה שלו.
כאשר משתמשים באוטומטים, ביטויים רגולריים או דקדוקים פורמליים כחלק מאלגוריתמים המעבדים מחרוזות, ניתן להניח כי האלפבית הוא קבוצת התווים של הטקסט אותו מעבד האלגוריתם, או תת-קבוצה של תווים מותרים מתוכה.
ראו גם

קומבינטוריקה על מילים
לקריאה נוספת

John E. Hopcroft and Jeffrey D. Ullman, Introduction to Automata Theory, Languages, and Computation, Addison-Wesley Publishing, Reading Massachusetts, 1979. ISBN 0-201-02988-XISBN 0-201-02988-X.
הערות שוליים

↑  Ebbinghaus, H.-D.; Flum, J.; Thomas, W. (1994). Mathematical Logic (2nd ed.). New York: Springer. p. 11. ISBN 0-387-94258-0. By an alphabet  {\mathcal {A}} we mean a nonempty set of symbols.
Heroes (שיר של שיינדאון)

"Heroes" (בעברית: "גיבורים") הוא הסינגל השלישי מתוך האלבום Us and Them, אלבומה השני של להקת הרוק האמריקאית שיינדאון. השיר הגיע למקום הרביעי במצעד הרוק המיינסטרימי ובמצעד הרוק הפעיל של מגזין הבילבורד, ולמקום ה-28 במצעד הרוק האלטרנטיבי של המגזין.
את השיר כתבו ברנט סמית וג'סין טוד, סולן וגיטריסט הלהקה, יחד עם המלחין והמפיק המוזיקלי, טוני בטאליה.
מצעדים ודרוגים

|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |   ‏‏‏  מצעדים ודירוגים (2006)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | US Maistream Rock Airplay Billboard | 4 |  |
|  ארצות הברית | US Active Rock Billboard | 4 |  |
|  ארצות הברית | US Alternative Airplay Billboard | 28 |  |
הערות שוליים

↑  "Shinedown Chart History". Billboard.
| שיינדאון |
| --- | --- | --- |
| ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי | ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי |  |
| אלבומי אולפן | Leave a Whisper • Us and Them • The Sound of Madness • Amaryllis • Threat to Survival • Attention Attention • Planet Zero |  |
| מיני אלבומים (EP) | iTunes Session |  |
| סמית ומאיירס | Acoustic Sessions • Volumes, 1 & 2 |  |
| סרטים והופעות | Live from the Inside • Somewhere in the Stratosphere • Attention Attention |  |
| סינגלים | "Fly from the Inside" • "45" • "Simple Man" • "Burning Bright" • "Save Me" • "I Dare You" • "Heroes" • "Devour" • "Second Chance" • "Sound of Madness" • "If You Only Knew" • "The Crow & the Butterfly" • "Diamond Eyes (Boom-Lay Boom-Lay Boom)" • "Bully" • "Unity" • "Enemies" • "I'll Follow You" • "Adrenaline" • "Cut the Cord" • "State of My Head" • "Asking for It" • "How Did You Love" • "Devil" • "The Human Radio" • "Get Up" • "Monsters" • "Attention Attention" • "Atlas Falls" • "Planet Zero" • "The Saints of Violence and Innuendo" • "Daylight" • "Dead Don't Die" • "A Symptom of Being Human" • "Three Six Five"  • "Dance, Kid, Dance" |  |
חיידר עלי

ח'יידר עלי (באנגלית: Hyder Ali; בקאנדה: ಹೈದರಾಲಿ;‏ 1720 – 7 בדצמבר 1782) היה הסולטאן של ממלכת מייסור בהודו. בתקופת שלטונו לחם להרחבת ממלכתו כנגד ממלכות השכנות ובמיוחד מול צבאה של חברת מזרח הודו הבריטית איתה נלחם במלחמת אנגלו-מייסור הראשונה ובהמשך במלחמת אנגלו-מייסור השנייה במהלכה נפטר.
ביוגרפיה > מוצא

ההיסטוריונים חלוקים בנוגע למוצא משפחתו של עלי כשחלקם טוען שאבותיו היו הודים ערבים-מוסלמים שמוצאם משבט קורייש. לפי סברה זו התיישבו אבותיו של עלי באזור דלהי או פונג'אב ובהמשך נדדו לדרום הודו.
לפי סברה אחרת מוצא משפחתו של עלי מפונג'אב וכפונג'אבי התגייס כחייל פשוט לצבא מייסור.
ביוגרפיה > נעוריו

עלי נולד ב-1720 בעיר בודיקותה (אנ') שבמדינת קרנאטקה, הודו כילד חמישי לאביו וכילד השני לאשתו השלישית של אביו. אביו נקרא פתח' מוחמד (אנ') והוא שירת כקצין בכיר בצבא ממלכת מייסור וכתודה של שירותו הוענקה לו משרת המושל של העיר בודיקותה (אנ').
ב-1729, עם מותו של האב בקרב, נשלח עלי (עם אחיו שהאבז) לבית ספר צבאי משם המשיך לשירות צבאי. לאחר מספר שנים קודם עלי ויחד עם אחיו קיבל פיקוד על יחידה צבאית שכללה חיילי רגלים ופרשים.
במהלך השנים הבאות שירתו שני האחים בארקוט (אנ') ובהמשך נשלחו לשרת בסרירנגפטנה (אנ'). במלך תקופה זו קשרו קשרים טובים עם מפקדי צבא מייסור Devaraja ואחיו Nanjaraja.
ביוגרפיה > המלחמות הקרנטיות

באמצע המאה ה-18 פרצו בדרום הודו המלחמות הקרנטיות שבמרכזן התחולל המאבק על השליטה בממלכת היידראבאד שהייתה בשליטת הניזאם של היידראבד (אנ'). המלחמות החלו עם מותו של הניזאם אסאף ג'אה הראשון (אנ') דבר שפתח מלחמת ירושה בין בנו נאסיר ג'ונג (אנ') לבין אחיינו מוצאפר ג'נג הידאייט (אנ'). בקונפליקט זה היו מעורבות גם ממלכת מייסור, האימפריה המוגולית, האימפריה המראטהית, האימפריה הבריטית והאימפריה הצרפתית.
ממלכת מייסור בחרה לתמוך בנאסיר ג'ונג וב-1749 צבא מייסור, בפיקודו של Nanjaraja, יצא כנגד צבאו של מוצאפר ג'נג הידאייט כשחיידר עלי ויחידתו משתתפים במערכה. היעד הראשון של הכוחות היה המבצר של דוונאהאלי (אנ') וכוחות מייסור, בפיקודו של המרקיז דה בוסי-קסטלאנו (אנ'), הטילו מצור על העיר. המצור נמשך שמונה חודשים והסתיים בכיבוש העיר. חיידר עלי זכה להערכה רבה על פעולותיו במערכה, הועלה בדרגה וקיבל אחריות על יחידה גדולה יותר.
ב-1755, במהלך המלחמה, מונה לפקד על יחידה שכללה כ-3,000 חיילי רגלים וכ-1,500 פרשים וכן מונה למפקד הצבאי של דינדיגול. בתקופה זו עלו טענות שעלי משתמש בגזל יישובים שכבש כדי להתעשר.
ביוגרפיה > המרד בסרירנגפטנה

ב-1757 הזעיק את Devaraja את עלי לסרירנגפטנה (אנ') כדי לסייע לו לטפל במרד. עלי מצא שהגורם למרד הוא אי תשלום לחיילים ומיהר לטפל בבעיה ובמקביל לעצור את ראשי המרד.
ביוגרפיה > המערכה הראשונה נגד ממלכת קליקוט

ב-1757 התבקש עלי לסייע לראג'ה של פאלאקאד (אנ') בעקבות פלישת שליט ממלכת קליקוט (אנ'), זמורין (אנ'). ממלכת קליקוט שכנה באזור חוף מלבר במערבה של הודו וב-1766 פלש עלי עם חייליו לקליקוט, כבש אותה וסיפח אותה לממלכת מייסור. עלי המשיך במסע הכיבוש וסיפח לממלכת מייסור עוד מספר ממלכות קטנות ששלטו באזור חוף מלבר.
ביוגרפיה > מושל בנגלור

כתודה על הצלחותיו מינה שליט ממלכת מייסור את עלי למושל בנגלור שהייתה מהערים החשובות בממלכה. ב-1758 הטילה האימפריה המראטהית מצור על העיר ועלי הצליח לשבור את המצור ולשמור על העיר.
ביוגרפיה > המשנה למלך

ב-1759 מינה מלך ממלכת מייסור, קרישנהראג'ה וודייאר השני (אנ') את עלי למפקד צבא מייסור ובהמשך אותה שנה מינה אותו למשנה למלך (Nawab) והעניק לו את התואר "נוואב חיידר עלי ח'אן" (Nawab Hyder Ali Khan). עלי עזב את בנגלור ועבר עם משפחתו לגור בבירת מייסור סרירנגפטנה (אנ'). מעמדו של עלי בממלכה התחזק לאחר שמפקד הצבא Devaraja נפטר ב-1758 ואחיו Nanjaraja הוגלה מהממלכה על ידי אימו של המלך (המלכה האם) לאחר שהואשם בפשיטת הרגל שחוותה ממלכת מייסור בעקבות העימותים הצבאיים עם האימפריה המראטהית.
ביוגרפיה > ההדחה של חיידר עלי

ב-1760 התקבל חנדר ראו כעוזרו של סולטאן ממלכת מייסור ורקם עם המלכה האם תוכנית להדחתו של עלי. המהלך אילץ את עלי לברוח מהבירה סרירנגפטנה (אנ') תוך שהוא משאיר מאחוריו את רוב רכושו, ואת משפחתו ואת בנו טיפו סולטאן שנעצר.
בעודו בגלות הגיע עלי להסכמים עם מפקדים מייסורים דבר שאיפשר לו לאסוף כ-9,000 חיילים. עם כוח זה הסתער עלי על הבירה סרירנגפטנה כשמולו התייצב חנדר ראו בראש כ-11,000 חיילים. בקרב הייתה ידו של חנדר ראו על העליונה ועלי נסוג.
עלי לא אמר נואש ופנה לעזרתו של פטרונו, מפקד הצבא הגולה Nanjaraja, וזה הסכים להעביר את כוחותיו לפיקודו של עלי. עם הכוחות המתוגברים פנה עלי לתקוף שוב את עיר הבירה וכדי להבטיח את ניצחונו רקם קשר עם מפקדיו של חנדר ראו כדי להביא לכניעתם. חנדר ראו, שחשש מהמזימה, נסוג לעיר הבירה. כשהוא מתמודד עם צבא חסר מפקדים הצליח עלי להביס את הצבא שמולו ולכבוש את סרירנגפטנה. לאחר הכיבוש חזר עלי להיות המפקד הבלתי מעורער של צבא מייסור כשאת חנדר ראו כלא בבנגלור.
ביוגרפיה > תפיסת השלטון במייסור

ב-1761 ביצע עלי הפיכת חצר בסרירנגפטנה בירת ממלכת מייסור. הוא הדיח את ראש הממשלה, שם את הסולטאן הקודם, קרישנהראג'ה וודייאר השני (אנ'), במעצר בית וכינה עצמו "הסולטאן חיידר עלי ח'אן".
בתפקידו זה החל עלי לרקום יחסים עם הממלכות השכנות האימפריה המוגולית והניזאם של היידראבד (אנ') כשמולו מתייצבת ברית של האימפריה הבריטית ובני בריתה האימפריה המראטהית.
ביוגרפיה > הרחבת ממלכת מייסור

בשנים שלאחר תפיסת השלטון החל עלי בהרחבת שטחה של ממלכת מייסור, בעיקר על חשבון האימפריה המראטהית. ב-1763 כבש את ממלכתה של שושלת בדנור (אנ') ואת בירתה איקרי (אנ') ושינה את שמה לחיידראנגר (Haidernagar) וכשליט החיל חוקים חדשים על המדינה כולל הטבעת מטבעות, קביעת מערכת משקולות חדשה ועוד. בתקופה זו העביר עלי את משפחתו לאיקרי והחל לחנוך את בנו טיפו סולטאן כמחליפו ומינה מורים פרטיים לחינוכו.
הגישה לערי הנמל בחוף מלבר (כולל מנגלור) הביאו את עלי, ב-1763, לנסות להקים צי ימי. תחילה הסתמך על מפקדים זרים אך מתוך חשדנותו שאף להחליפם באנשי אמונו המקומיים.
לאחר תקופה באיקרי חשד עלי שנרקמת קנוניה נגדו והחליט לחשור לבירת מייסור.
ביוגרפיה > תקיפת האימפריה המראטהית

בתחילת 1761 הובסה האימפריה המראטהית בקרב פאניפאט השלישי (אנ'). תבוסה זו החלישה את המראטהים וחיידר עלי החליט לנצל חולשה זו ופלש לממלכה השכנה כדי לצמצם, לטענתו, את האיום מצפון. כוחות של האימפריה המראטהית הדפו את הפלישה ואילצו את עלי לסגת מהאזורים אליהם פלש ולסגת אף מאיקרי ומבדנור. עלי נסוג עם צבאו וממונו בחזרה לבירת ממלכת מייסור ושלם קנס כדי להביא את הסכסוך עם האימפריה המראטהית לסיומו.
ביוגרפיה > המערכה השנייה נגד ממלכת קליקוט

ב-1766 הוזמנו עלי וצבא מייסור לסייע לראג'ה של ממלכת אראקאל (אנ') בקאנור (אנ') שבחוף מלבר. הראג'ה רצה את העזרה כדי להשתחרר משלטונו של זמורין (אנ'), שליט ממלכת קליקוט (אנ'). לאחר קרבות קשים הצליח עלי להגיע לעיר בה ישב זמורין ודרש ממנו תשלום קנס. לאחר שלא שילם כלא עלי את זמורין והחל לענות את שר האוצר שלו. זמורין, שחשש לגורל דומה, העלה את ארמונו באש ומת בין הלהבות ובכך הסתיימה השושלת לה היה שייך.
עלי הציב בעיר את סגנו רזה סאהיב (Reza Sahib) וחזר למייסור אך בעקבות ניצני מרד של שבטים באזור קאנור וחוף מלבר חזר אחרי מספר חודשים ודיכא באכזריות את המרד תוך הוצאת המורדים להורג והגליית אלפים אחרים למייסור (אנ').
ביוגרפיה > החלפת המהראג'ה

ב-1766 נפטר המהראג'ה של מייסור, קרישנהראג'ה וודייאר השני (אנ'), והוחלף על ידי בנו נאנג'אראג'ה וודייאר (אנ'). בתקופה זו כבר הפך המהראג'ה של מייסור לשליט בובה כשהשליט האמיתי היה עלי. כשעלי חזר ממחוף מלבר הוא ניצל את עוצמתו ושדד את ארמונו של המהראג'ה, צמצם את מספר עובדיו ומינה את נאמניו לעבוד בארמון.
ביוגרפיה > מלחמת אנגלו-מייסור הראשונה

ב-1764 חתמו הבריטים ונציגתם בהודו, חברת מזרח הודו הבריטית, ברית עם האימפריה המראטהית והתייצבו יחד כנגד האימפריה המוגולית וממלכת מייסור. בין ממלכות אלו ניצב הניזאם של היידראבד (אנ') שב-1766 ניסה "לקרוץ" לכל הצדדים אך בסופו של דבר חבר לממלכת מייסור ואיפשר לצבאה מעבר בשטחה. מהלך זה של הניזאם סימן, באוגוסט 1767, את תחילתה של מלחמת אנגלו-מייסור הראשונה.
בתחילת המערכה ניצל עלי את הברית עם היידראבאד ופלש עם צבאו לקרנטיקה (אנ') במזרח הודו. בחודשים הראשונים של המערכה נחלו עלי וצבא מייסור מספר תבוסות משמעותיות מידי הבריטים. בשלהי 1767, ועם תחילת עונת המונסונים, החליט עלי להמשיך להילחם בבריטים למרות התנאים הקשים אך גם המשך המערכה באותה שנה לא הביא הצלחות למייסורים. בנוסף ערקו יחידות מצבאו של הניזאם לצד הבריטי והחל משא ומתן חשאי בין הניזאם לבריטים דבר שהחמיר את מצבו של עלי והביא אותו לפנות לבריטים להסכם הפסקת אש אך הבריטים דחו את ההצעה. לאחר הסירוב ולאור חולשת כוחו הסיג עלי את כוחותיו מאזורי הלחימה.
בתחילת 1768 ניצלו הבריטים חולשה של המייסורים וכבשו מהים את העיר מנגלור בחוף מלבר אך עלי שלח את בנו טיפו סולטאן עם צבא לעיר והצליח לכבוש אותה. נסיגתו של עלי מקרנטיקה במזרח הודו ומעורבותו בלחימה במערב הודו איפשרה לבריטים ולמראהטים להתקדם לליבה של ממלכת מייסור ולאיים בכיבוש בנגלור באוגוסט 1768. עלי חזר לממלכתו וניסה למנוע כיבוש בנגלור אך הכוחות מולו היו חזקים יותר והוא ניסה, בפעם השנייה, להגיע להסכם הפסקת אש עם הבריטים אך שוב נדחה. על אף שהצליחו להדוף את המייסורים החליטו הבריטים לסגת מבנגלור וויתרו על העיר.
עלי אסף כוחות חדשים וניצל את נסיגת הבריטים מבנגלור כדי לתקוף את מדראס, בירת חברת הודו המזרחית הבריטית. התנועה המהירה של עלי מזרחה הפתיעה את הבריטים שהציעו לעלי הסכם הפסקת אש כדי למנוע את כיבוש מדראס. בסופו של המשא ומתן, ב-29 במרץ 1769, נחתם חוזה מדראס (אנ') בין חברת הודו המזרחית הבריטית וממלכת מייסור שכלל הסכם הגנה הדדי.
ביוגרפיה > פיתוח יחסי חוץ

את השנים הבאות הקדיש עלי לפיתוח קשרי חוץ עם מעצמות אחרות תוך מתן עדיפות למעצמות מוסלמיות על חשבון מעצמות מערביות. בין השאר ניהל עלי מגעים וחתם הסכמים עם אחמד בן סעיד אל-בוסאדי (אנ') שליט מסקט (עומאן), קארים ח'אן זנד (אנ') שליט שיראז, בירת ממלכת פרס, מוסטפא השלישי, סולטאן האימפריה העות'מאנית ועוד.